Ipepa Lama Xosa  
Lenyanga.

Isigidimi Sama-Xosa

Pambili nto zak’wetu!

Lihlaulelwa 4s.  
ngonyaka kwase kuqaleni.

vol. XIII.

LOVEDALE, SOUTH AFRICA, APRIL 2, 1883.

No. 150.

Isigidimi Sama-Xosa

*NGOM-VULO, APRIL 2,* 1883.

INGXELO YABACEDULULI MASIKO.

Xa nga siboleka inteto yomhlobo wabafundi be *Sigidimi,* olikonxwa e Kapa sibala nje, singaba siyakwazi ukuhlinza “ intwakumba ” ukuba sicinge ngokuyifeza ngaxesha nye ingxelo ebekwe pambi kwe Parliamente ngamanene awabe nyulelwe ukupicota amasiko nokubonisa ngolona hlobo lolaulo lunokutomalalisa indimbane zakowetu ezikweli nakweli pesheya kwe Nciba. Abo, pakati komzi wakowetu, bahleli bezixonxile indlebe ngokusingisele kwinto zolaula, bokumbula ukuba ngonyaka we 1880 u Governor The Right Honourable Sir Bartle Erere, ejonge ekukoliseni iqela elitile Pesheya kolwandle, ebelenze into enye limfundekele ngokuti ubapete rabaxa abamnyama, wanyula igqugula lokukangela ezonanto zoba yilungelo yomntu omnyama. Ekumisweni kwalo amalungu ayengo:—Sir Jacob D. Barry, Hon. Charles Brownlee, Mr. W. B. Chalmers, Rev. Dr. Stewart, Mr. W. E. Stanford, umantyi wase Ngcobo, no Hon. Thomas Upington, Q.C. Exesheni kongezelelwe u Mr. Jonathan Aylief. Kwabo bawaziyo lamanene nemvo zawo ngemicimbi yabantsundu akuzanga kubeko matemba makulu ngeziqamo zolu cedululo nocebiso. Ayemabini matatu amadoda awaziwayo ukuba anganobuhlobo kuti. Ute kodwa akupuma u Mr. Sprigg ebotwe kwakungena u Mr. Scanlen, wahlonyelwa u Dr. W. Bisset Berry, wase Queenstown, no Mr. Richard Solomon, M.A., ongumteteli ematyaleni e Rini, no Mr. Emile S. Rolland, M.A. Aba banumzana bobatatu ke, ngabaziwayo ngu mntu wonke owasebenzisayo amehlo, nobucopo bake ukuba ngangena- butshaba kumntu ontsundu. Ate engena wabe puma u Mr. Brownlee no Mr. Chalmers. Saqala ke isininzi sabahlobo bosapo Iuka Ham ukuti, hayi, namhla kuko nto inokulindelwa kweli qumru. Uhambisekile ke umsebenzi. Aba mhlope naba mnyama abanoku kanyisa kwizinto ezayamane nabamnyama, baceliwe ukuba bavakalise imvo zabo malungana nezinto ebezipambi kwaba Picoti. Konke oku kuqukunjelwe nge Ngxelo ekulunga nebuciko bungena kulityalwa nangubani oyifundileyo. Ngapambi kokuba sigocagoce izinto ezinjengamasiko, livakalise imvo zalo ngemo yezinto ekoyo, licebise ngokwayamene nezinto emazenziwe ukuze abamnyama banyuswe, i-Qumru lite ngxip inyawo zalo pezu kwalo mhlaba :—

Isigqibo socedululo, nobuninzi bobungqina obamkelwe li-Qumru, bofunyanwa ukuba bubonisa mhlope ukuba into eninzi yemiteto nama siko ama-Xosa itungeleke kangaka nemo, namasiko amakulu omzi omnyama, ngokungakumbi kwimimandla le isand’ukubandakanywa kule Koloni, ngangokuba umzamo omkulu, ngexesha elinga fanelekileyo, wokuwapula, mhlayimbi wokuwatshayela, unganengxobotshitshi nengozi ngoku kulu, nangapandle koko, njengokuba ihambiso yezinto selibonisile, ungacita lonto ungaba ubujonge ekuyincedeni. Sizindla, ke ngoko, ukuba kungeze kwafaneleka kanye ukuba sekunyatelelwa pantsi imo yamasiko abamnyama, kumiswe umteto wo Mlungu njengoko unjalo.

Indawo yokuhanjiswa kwemicimbi enjengeyamatyala, ukumangala, ukuxoxwa kwawo, inqubo malungana naba gwetyiweyo—elisebe lifumene indawo ebanzi kwingxe- lo epambi kwetu. “ Ukulanda umkondo,” kubukiwe ngaba Picoti: bate ke makuqutywe ngobekuqutywa ngako ngaba mnyama kakadeni. Uti ukuba umkondo uye wangeniswa ekutini, ibe ngumsebenzi wabalomzi ukuwudlulisa. Nge-

sizatu sokuba ama-Ngesi abengebi nakuwuvisisa lomteto akutshiwe ke wona kwintsebenzo yawo. Ukuxoma kumatyala okubulala kuko. Aba-Picoti bacinga kanjalo ukuba ukumsa esiqitini orodomshe omnye kukwalungile pakati kwetu. Ukatso luko kumatyala amdaka : nasekohlwayeni injubaqa. Isizi naso sinikwe indawo pakati kwezo hlwayo.

Aba-Picoti, sifuna ukuti isininzi sabo, sicinga ukuba lixa elifanelekileyo eli ukuba kubeko i-Jaji Enkulu kwimimandla engapaya kwemida yale Koloni, eyakuhluza izigwebo zo-Mantyi, icedulule igwebe izibeno ezisakuba zivela kwi nkundla zo-Mantyi. Aba Cedululi kwakona bacinga ukuba i-Juri mazinyulwe nakwaba mnyama abanokwazi okwaneleyo ngezinto zolohlobo. Uhlobo abetetwa ngalo amatyala ngokwakowetu alubasitelanga aba Cedululi kuba kambe sebe luvakalisile olwabo uluvo ukuba angati u-Mantyi xa atandileyo ameme amadoda atile kwabamnyama aziwayo ngobugcisa entetweni ukuba amvise etyaleni Nendawo yokuba inyaniso zihluzwe ngokwesiko letu, aba Picoti bayavana nayo. Kufumaneka ukuba londlela seli nabayitandayo na Pesheya.

Au, besesitshilo kwasentloko ke mzi wakowetu ukuba lengxelo imnandi kunene singeyifeze ngamini nye. Amanqaku esinga singawenza pezu kwama sebe Okwendisa Ezitembu, Amafa, Nawemihlaba, Nawolaulo, Nawebulanti, Nawamaqaga, njalo njalo, sesoti siwenze umbeko okwana” mhla.

ITYALA LIKA OLIVER LEPPAN.

Elo polisa loyikekayo—umteto—libehle lanyatela ezitendeni zetshitshi elo, u Oli Lapeni, okumbulala kubi umfazi wesifuba sake, sakubalisela abafundi besi *Gidimi* ngenyanga efileyo. Uhlobo esabulawa ngalo eso sialam lolungena mlinganiso emabalini ama Ngesi—kambe awakowetu akabaliwe, esingati kukwazi kwetu nakutyelwa ngabadala asikazange sive ngento enjengale. Kaucinge nawe mfundi—kauzibeke endaweni yale ntokazi ililelwayo. Masihle isabokwe—esamahashe sona—kumzimba wako ongambete neqiya embala mayibe yintwaki ukuhla kwaso sibete, sibete, sibete, de imivumbo ibe kumakulu amabini-— kunganeli, de inyama ibe sixwexwe esinye ukususa ezinyaweni ukusa entloko. Hayi uyanyanga ; ayizanga ibeko into enjalo! Yenza kuhle sikutyele, oku kwehla ngo 19 Feb. ngokuhlwa, kwindlu epakati kweso sitalato sibanzi, sihle, somzana apa mhle kunene, ngapandle kwezono zawo, bati yi Somerset East. Nyuka isitalato eso sikangelwe yitolongo wena; dlula ityalike yama Bulu ; yima ke, emva kokuhamba umganyana; kulondlu inemiti emibini pambi kwayo, abati yi *poplar,* kwehla lonto kanye kulukuni kuwe ukuba uyikolwe. U Mrs. Leppan wafa ekatswa yindoda yake entliziyo igqite neyesilo ngokuba lukuni.

Ngomhla wesibozo ke ku March usondezwe pambi komgwebi u Mr. Justice Shippard. Kwangapambi kokuba eme pambi komgwebi abateteleli ejajini ababaluleke ngobuciko babesebeketiwe ngabahlobo bombanjwa ukuba bamtetelele, ze ati ukuba akasindi mpela, afumane isohlwayo esifunyanwa ngumntu obulele omnye ngengozi. Lomagqweta makulu u Mr. Richard Solomon, M.A., no Mr. H. Lardner Burke, B.A., LL.B., ammela umbanjwa. Inkosazana, eti ngokwasema Ngesini imele icala elonakaliselweyo, yamelwa ngu Mr. Francis Brown. Ubuciko nendlela awalipata ngayo ityala u Mr. Brown bunconywa ngabo bonke. Ubuciko nobugcisa buka MR. Solomon